আমার শুধু একটাই ভয় এখন, এই আন্দোলন এখন বিরামহীনভাবে চলতে থাকলে এই শিক্ষার্থীদের যদি কিছু হয়! যদি আরও কঠোর নির্দেশ আসে এদের নিয়ন্ত্রণ করার, যেটা মিরপুরে দেখলাম! হয়তো বয়স হয়ে গেছে বলে সুবিধাবাদী, ভীরু আমি। কিন্তু মা তো, তাই ওদের গায়ে পুলিশের লাঠি পেটানোর দৃশ্য সহ্যেরও অতীত। কিন্তু অনির্দিষ্টকাল ধরে আন্দোলন কি চলতে পারে! দেশের উন্নয়ন চাই, নিরাপত্তা চাই এবং এই ঘুণেধরা সমাজের অবক্ষয় চোখে আঙুল দিয়ে আমাদের তরুণ প্রজন্মই দেখিয়ে দিতে পেরেছে। কিন্তু ক্লাসরুমে তো ফিরতেই হবে। যার দায়িত্ব সড়ক নিয়ন্ত্রণের তাকে তো দায়িত্ব পালন করতে দিতে হবে।